शहरी आजीविका केंद्र शुरू लोग नहीं ले रहे हैं सेवा
^शहरीआजीविका केंद्र में शहर के लोगों के लिए सस्ती दरों पर हर सुविधा को शुरू किया है। लोगों को इसका ज्यादा लाभ लेना चाहिए, शीघ्र ही ज्यादा सर्विस प्रोवाइडर भी यहां उपलब्ध होंगे। अभी तक इसे शुरू ही किया गया है, फिर भी शहर के लोगों ने यहां से सुविधा लेनी शुरू कर दी है। विनोदकुमार, ईओ, नगर परिषद हमीरपुर
सिटी रिपोर्टर | हमीरपुर
नगरपरिषद की ओर से राष्ट्रीय शहरी आजीविका मिशन योजना के तहत शुरू किया केंद्र लोगों तक पहुंच बनाने में सफल नहीं हो पाया है। इस केंद्र से शहर के लोगों को कम रेट पर एक काॅल करते ही घरों में खराब सामान की रिपेयर के साथ स्वास्थ्य सुविधा मुहैया करवाने के की सुविधा मिलनी है। 13 फरवरी को इसका शुभारंभ तो किया, लेकिन अभी तक ग्राउंड वर्क अंडर प्रोसेस ही है। हैरानी है कि यहां से अभी तक शहर के 3 लोगों ने ही कुली की सुविधा ली है। उल्लेखनीय है कि इस केंद्र से लोगों को प्लंबर से लेकर ब्यूटी पॉर्लर नर्स तक की सुविधाएं देने का प्रावधान है।
15ट्रेंड लोग जुड़े
केंद्रसे कुली, प्लंबर, पेंटर सहित करीब 15 सर्विस प्रोवाइडर जुड़ चुके हैं। इन्हें आधुनिक जानकारियों से ट्रेंड भी किया जाना है। केंद्र में कर्मियों की तैनाती की है। हर समय एक कर्मी लोगों को गाइड करने के लिए भी बिठाया जा चुका है। अभी तक शहर के लोग यहां से सुविधा लेने को आगे नहीं आए हैं। यहां जो कार्य चला रहा है, उसके मुताबिक इसे नए बजट सत्र से पूरी तरह लोगों को सुविधाएं उपलब्ध करवाई जाएंगी। यहां के प्रभारी राज कुमार का कहना है कि लोग यहां से ज्यादा लाभ लें सस्ती दरों पर उन्हें सर्विस दी जाए। व्यापक स्तर पर कार्य शीघ्र ही शुरू कर दिया जाएगा। वैसे काफी लोग इसकी जानकारी लेने के लिए यहां पहुंचने लगे हैं। यहां से जो सर्विस प्रोवाइडर जुड़ रहे हैं, उन्हें भी नए जानकारी के साथ ट्रेंड किया जाएगा।
hin_Deva hin_Deva bho_Deva hin_Deva bho_Deva hin_Deva